CELEX: 31981R3747
Language: el
Date: 1981-12-21 00:00:00
Title: Κανονισμός (EOK) αριθ. 3747/81 τού Συμβουλίου τής 21ης Δεκεμβρίου 1981 περί τροποποιήσεως τού κανονισμού (EOK) αριθ. 438/81 περί καθορισμού τού καθεστώτος πού εφαρμόζεται στίς εισαγωγές προϊόντων καταγωγής Γιουγκοσλαβίας, συνεπεία τής προσχωρήσεως τής Ελληνικής Δημοκρατίας στίς Ευρωπαϊκές Κοινότητες

Avis juridique important

|

31981R3747

Κανονισμός (EOK) αριθ. 3747/81 τού Συμβουλίου τής 21ης Δεκεμβρίου 1981 περί τροποποιήσεως τού κανονισμού (EOK) αριθ. 438/81 περί καθορισμού τού καθεστώτος πού εφαρμόζεται στίς εισαγωγές προϊόντων καταγωγής Γιουγκοσλαβίας, συνεπεία τής προσχωρήσεως τής Ελληνικής Δημοκρατίας στίς Ευρωπαϊκές Κοινότητες  

Επίσημη Εφημερίδα αριθ. L 374 της 30/12/1981 σ. 0006

***** ΚΑΝΟΝΙΣΜΟΣ (ΕΟΚ) αριθ. 3747/81 ΤΟΥ ΣΥΜΒΟΥΛΙΟΥ  της 21ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 438/81 περί καθορισμού του καθεστώτος που εφαρμόζεται στις εισαγωγές προϊόντων καταγωγής Γιουγκοσλαβίας, συνεπεία της προσχωρήσεως της Ελληνικής Δημοκρατίας στις Ευρωπαϊκές Κοινότητες  ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος, και ιδίως το άρθρο 113,  τη πρόταση της Επιτροπής,  Εκτιμώντας:  ότι πρέπει να τροποποιηθούν οι διατάξεις του κανονισμού (ΕΟΚ) αριθ. 438/81 (1), όπως τροποποιήθηκε τελευταία από τον κανονισμό (ΕΟΚ) αριθ. 2927/81 (2), για να προβλεφούν τα μεταβατικά μέτρα που εφαρμόζονται από την Ελληνική Δημοκρατία από την 1η Ιανουαρίου 1982 και να συμπληρωθεί το προσάρτημα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 438/81 τροποποιείται ως εξής:  1. Στο άρθρο 1 του παραρτήματος προστίθεται το ακόλουθο εδάφιο:  «Για τα προϊόντα του προσαρτήματος, η Ελληνική Δημοκρατία εφαρμόζει, από την 1η Ιανουαρίου 1982, δασμό που μειώνει εκ νέου κατά 10 % τη διαφορά μεταξύ του δασμού βάσεως και του δασμού που απορρέει από την εφαρμογή της συμφωνίας.»  2. Στο άρθρο 3 παράγραφος 1 του παραρτήματος προστίθεται το ακόλουθο εδάφιο:  «Για τα προϊόντα του προσαρτήματος, η Ελληνική Δημοκρατία μειώνει, από την 1η Ιανουαρίου 1982, τις φορολογικές επιβαρύνσεις ισοδύναμου αποτελέσματος προς τους δασμούς στο 80 % του συντελεστή βάσεως.»  3. Στο άρθρο 7 παράγραφος 1 του παραρτήματος προστίθεται το ακόλουθο εδάφιο:  «Οι εγγυήσεις και τα πληρωτέα τοίς μετρητοίς ποσά που ισχύουν στην Ελλάδα στις 31 Δεκεμβρίου 1980 μειώνονται εκ νέου κατά 25 % από την 1η Ιανουαρίου 1982.»  4. Στο προσάρτημα, κεφάλαιο 29, προστίθεται η ακόλουθη δασμολογική κλάση μετά την κλάση ex 29.01:  «ex. 29.04: αμυλικά οινοπνεύματα».  Άρθρο 2  Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 9 Μαΐου 1981 όσον αφορά το άρθρο 1 σημείο 4.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 21 Δεκεμβρίου 1981.  Για το Συμβούλιο  Ο Πρόεδρος  N. RIDLEY  (1) ΕΕ αριθ. L 53 της 27. 2. 1981, σ. 1.  (2) ΕΕ αριθ. L 293 της 13. 10. 1981, σ. 1.